text: Video: Pukkelhval boltrer sig i Lillebælt
  19 juli 2014 kl. 06.09
  Det er sikkert at en eller flere pukkelhvaler i øjeblikket nyder Lillebælts vand. Flere gange er en pukkelhval blevet spottet, og i går blev den det så igen.
  Det skete ud for Gl. Ålbo Camping i Sønder Stenderup øst for Kolding. Her fangede campingpladsens overvågningskamera de billeder, du kan se længere nede på siden.
  - Vi har ligget her i 20 år, og det er nok kun tredje gang vi ser en pukkelhval, fortæller en af campingpladsens to ejere, Ketti Hansen, til TV SYD.
  Pukkelhvalen blev spottet ud for Gl. Ålbo camping fredag morgen klokken 6.26 og var væk igen, inden kameraerne blev fundet frem. Heldigvis blev hvalen fanget på et overvågningskamera.
  Gl. Ålbo Camping har mange dykkergæster, men pukkelhvalen bliver næppe det nye trækplaster.
  -Det kommer den nok for sjældent til. Men vi ser masser af marsvin herude, fortæller Ketti Hansen.
  Se flere videoer på Gl. Ålbos facebookside her
  